CELEX: 52010PC0085
Language: lt
Date: 2010-02-24
Title: Pasiūlymas Europos parlamento ir Tarybos reglamentas kuriuo dėl Europos išorės veiksmų tarnybos iš dalies keičiamas Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento

|

52010PC0085

Pasiūlymas Europos parlamento ir Tarybos reglamentas kuriuo dėl Europos išorės veiksmų tarnybos iš dalies keičiamas Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento  /* KOM/2010/0085 galutinis - COD 2010/0054 */  

	[pic] | EUROPOS KOMISIJA |Briuselis, 24.3.2010COM (2010) 85 galutinis2010/0054 (COD)PasiūlymasEUROPOS PARLAMENTO IR TARYBOS REGLAMENTASkuriuo dėl Europos išorės veiksmų tarnybos iš dalies keičiamas Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamentoAIŠKINAMASIS MEMORANDUMASŠiuo Komisijos pasiūlymu siekiama iš dalies pakeisti Finansinį reglamentą, atsižvelgiant į Lisabonos sutartyje numatytą Europos išorės veiksmų tarnybos (toliau – EIVT) sukūrimą. Finansiniu reglamentu (FR) reglamentuojamos visos ES lėšų naudojimo taisyklės ir procedūros, jo turi laikytis visos institucijos. Reglamentą papildo Įgyvendinimo taisyklės (ĮT), kurias taip pat reikėtų iš dalies pakeisti atskiru pasiūlymu, kad būtų atsižvelgta į EIVT sukūrimą. EIVT personalo valdymo ypatybės numatytos atskirame Komisijos pasiūlyme iš dalies pakeisti Tarnybos nuostatus.Siūlomi pakeitimai pagrįsti gairėmis dėl būsimos sui generis pobūdžio EIVT sukūrimo, kurioms pritarė 2009 m. spalio 29–30 d. Europos Vadovų Taryba.Kaip numatyta Finansinio reglamento 184 straipsnyje, 2010 m. pirmojo pusmečio pabaigoje Komisija pateiks kas trejus metus vykdomo Finansinio reglamento persvarstymo pasiūlymą. Tačiau Komisija mano, kad jeigu EIVT įsteigtina sparčiai, neišvengiama atskira minėto reglamento ad hoc peržiūra prieš kas trejus metus vykdomą persvarstymą. Kiti su Lisabonos sutarties įgyvendinimu susiję aspektai numatyti atskirame pasiūlyme, kurį Komisija priėmė 2010 m. kovo 3 d. (COM (2010) 71).1.  Pagrindiniai su EIVT sukūrimu susiję pakeitimaiEuropos Sąjungos sutarties 27 straipsnio 3 dalyje numatyta, kad vykdyti įgaliojimus vyriausiajam įgaliotiniui padeda Europos išorės veiksmų tarnyba ir jos struktūra ir veikimas nustatomi Tarybos priimtu sprendimu. Taryba sprendžia remdamasi vyriausiojo įgaliotinio pasiūlymu ir pasikonsultavusi su Europos Parlamentu bei gavusi Komisijos pritarimą.2009 m. spalio 29–30 d. išvadose Europos Vadovų Taryba priėmė tam tikras būsimos EIVT, kaip sui generis tarnybos, sukūrimo gaires ir pasiūlė vyriausiajam įgaliotiniui įsteigti EIVT „iki 2010 m. balandžio mėn. pabaigos“.Kalbant apie biudžetą, EIVT bus laikoma institucija pagal Finansinio reglamento 1 straipsnį, taigi ji turės biudžetinį savarankiškumą, t. y. ES biudžete jai bus skirtas atskiras skirsnis. Ji vykdys savo administracines išlaidas (kaip visos kitos institucijos), todėl Europos Parlamentas tvirtins jos biudžeto įvykdymą. Taigi EIVT atžvilgiu Europos Parlamentas naudosis visais biudžeto ir valdymo įgaliojimais.Be to, dabartinės Komisijos delegacijos visame pasaulyje tampa Sąjungos delegacijomis ir bus EIVT dalimi. Kadangi šios delegacijos toliau teiks išorės pagalbą (šiuo metu tai daugelio jų pagrindinis uždavinys), reikia rasti būdų joms vykdyti veiklos išlaidas, kai šios delegacijos nebepriklauso Komisijai, atsižvelgiant į tai, kad atitinkama jų personalo dalis, t. y. pagrindines funkcijas vykdantys ir finansų srities darbuotojai, tebebus Komisijos personalas. Komisija itin atidžiai rūpinosi, kad pagal šį pasiūlymą EIVT galėtų įgyvendinti vienodos išorės veiklos uždavinį ir nesuprastėtų geras finansų valdymas, atskaitomybė ir Sąjungos finansinių interesų apsauga. Aišku, Europos Parlamentas toliau tvirtins Komisijai skirto biudžeto skirsnio įvykdymą, įskaitant Sąjungos delegacijų vadovų, kurie veiks kaip Komisijos perįgalioti leidimus duodantys pareigūnai, įvykdytus veiklos asignavimus.Tam, kad būtų įgyvendintas šis tikslas, pateiktais Finansinio reglamento pakeitimais siekiama įtraukti EIVT į Komisijos finansų valdymo struktūrą, tais atvejais, kai ji dalyvauja vykdant Komisijos veiklos biudžetą. Atsižvelgiant į tai, itin svarbu, kad EIVT remtųsi Komisijos daugelį metų kaupta patirtimi, kurtomis gairėmis, parama ir finansų valdymo bei vidaus kontrolės mokymais išorės santykių srityje.Siūloma, kad atsakingieji Komisijos generaliniai direktoriai perįgaliotų Sąjungos delegacijų vadovus, suteikdami jiems vykdymo įgaliojimus. Jie taptų Komisijos perįgaliotais leidimus duodančiais pareigūnais ir būtų atskaitingi generaliniam direktoriui, kuris jiems patikėjo biudžeto vykdymo uždavinius. Todėl siūlomos konkrečios taisyklės, kad vykdydami biudžeto Komisijos skirsnį Sąjungos delegacijų vadovai biudžeto vykdymui taikytų Komisijos taisykles ir kad jie turėtų tas pačias pareigas ir įsipareigojimus, kaip bet kuris Komisijos perįgaliotas leidimus duodantis pareigūnas. Todėl, kai būtina ir tinkama, Komisija gali duoti jiems nurodymus.Sąjungos delegacijų vadovams taip pat bus taikomos galiojančios Europos kovos su sukčiavimu tarnybos (OLAF) taisyklės, jeigu būtų finansinių netikslumų, susijusių su asignavimų iš EIVT biudžeto skirsnio valdymu ir jiems iš Komisijos biudžeto skirsnio patikėtais asignavimais. Speciali nuostata dėl OLAF Finansiniame reglamente nebūtina. Tačiau šiame Komisijos pasiūlyme įtraukta nauja nuostata, kad Komisijos finansinių netikslumų komisija taip pat yra EIVT finansinių netikslumų komisija, kai Komisija vykdymo įgaliojimus perduoda Sąjungos delegacijų vadovams.Taip pat siūlomos naujos nuostatos, siekiant užtikrinti, kad vyriausiasis įgaliotinis atliktų vieną pagrindinių vaidmenų užtikrinant EIVT ir Komisijos veiklos derinimą ir keitimąsi informacija.Galiausiai siekiant užtikrinti veiksmingą Sąjungos delegacijų valdymą siūloma, kad administravimo ir veiklos rėmimo išlaidas, kuriomis dengiamos bendros delegacijų sąnaudos, turėtų vykdyti viena rėmimo tarnyba, nepriklausomai nuo biudžeto skirsnio, į kurį įtraukti atitinkami asignavimai. Todėl Finansinio reglamento 50 straipsnyje turėtų būti numatyta galimybė sutarus su Komisija paskelbti išsamias atitinkamas taisykles.2.  Komisijos tarnybų darbinis dokumentas dėl Įgyvendinimo taisykliųSiekiant papildyti šį Komisijos pasiūlymą iš dalies pakeisti Finansinį reglamentą, Komisijos tarnybų darbiniame dokumente pateikti būtini Įgyvendinimo taisyklių pakeitimai. Šiuos pakeitimus Komisija priims, kai bus priimtas iš dalies pakeistas FR; jie bus susiję su konkrečiomis nuostatomis, kurios turėtų būti taikomos delegacijų vadovams, veikiantiems kaip Komisijos perįgalioti leidimus duodantys pareigūnai. Pirmiausia:-  nuostatose numatyta, kad, prieš pradėdami vykdyti ES biudžetą, minėti delegacijų vadovai turi pasirašyti perįgaliotų leidimus duodančių pareigūnų chartiją, kurioje išsamiai nurodytos jų pareigos ir įsipareigojimai;-  nuostatos aprėpia Komisijos biudžeto vykdymo vidaus taisyklės;-  į nuostatas įtraukiamas Komisijos priimtas profesinių standartų kodeksas;-  nuostatos taikomos Komisijos netikslumų komisijai (nuostatos, kuriomis papildomos Finansiniame reglamente išdėstytos nuostatos, yra įtvirtintos Įgyvendinimo taisyklėse).2010/0054 (COD)PasiūlymasEUROPOS PARLAMENTO IR TARYBOS REGLAMENTASkuriuo dėl Europos išorės veiksmų tarnybos iš dalies keičiamas Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamentoEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 322 straipsnį, ir į Europos atominės energijos bendrijos steigimo sutartį, ypač į jos 106a straipsnį,atsižvelgdami į Europos Komisijos pasiūlymą,atsižvelgdami į Audito Rūmų nuomonę[1],priimdami sprendimą pagal įprastą teisėkūros procedūrą,kadangi:3.  2002 m. birželio 25 d. Tarybos reglamente (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[2] (toliau – „Finansinis reglamentas“) išdėstyti biudžeto principai ir finansinės taisyklės, kurių turėtų būti laikomasi visuose teisės aktuose. Būtina iš dalies pakeisti tam tikras Finansinio reglamento taisykles, siekiant atsižvelgti į Lisabonos sutartimi nustatytus pakeitimus.4.  Lisabonos sutartimi įkuriama Europos išorės veiksmų tarnyba (toliau – EIVT). Atsižvelgiant į Europos Vadovų Tarybos 2009 m. spalio 29 ir 30 d. išvadas, EIVT yra sui generis tarnyba ir Finansinio reglamento reikmėms turėtų būti laikoma institucija.5.  Kadangi Finansinio reglamento reikmėms EIVT laikytina institucija, Europos Parlamentas turi tvirtinti EIVT skirto biudžeto skirsnio asignavimų įvykdymą. Europos Parlamentas taip pat turėtų toliau tvirtinti Komisijai skirto biudžeto skirsnio įvykdymą, įskaitant delegacijų vadovų, kurie yra perįgalioti leidimus duodantys Komisijos pareigūnai, įvykdytus veiklos asignavimus.6.  Lisabonos sutartyje numatyta, kad Komisijos delegacijos tampa EIVT dalimi kaip Sąjungos delegacijos. Siekiant užtikrinti veiksmingą jų valdymą, visas Sąjungos delegacijų administravimo ir veiklos rėmimo išlaidas, kuriomis dengiamos bendros sąnaudos, turėtų įgyvendinti viena rėmimo tarnyba. Todėl Finansiniame reglamente turėtų būti numatyta galimybė sudaryti išsamias taisykles, dėl kurių būtų sutarta su Komisija, siekiant palengvinti į biudžeto EIVT ir Tarybos skirsnius įtrauktų Sąjungos delegacijų veiklos asignavimų vykdymą.7.  Būtina užtikrinti Sąjungos delegacijų veikimo tęstinumą, ypač delegacijų išorės pagalbos valdymo tęstinumą ir veiksmingumą. Todėl Komisijai turėtų būti suteiktas leidimas perduoti savo veiklos išlaidų biudžeto vykdymo įgaliojimus EIVT, kaip atskirai institucijai, priklausančių Sąjungos delegacijų vadovams. Be to, kai Komisija įgyvendina biudžetą tiesioginio centralizuoto valdymo atveju, turėtų būti suteikta galimybė tai daryti ir perįgaliojant Sąjungos delegacijų vadovus. Komisijos įgalioti leidimus duodantys pareigūnai turėtų toliau būti atsakingi už vidaus valdymo ir kontrolės sistemų nustatymą, o Sąjungos delegacijų vadovai turėtų būti atsakingi už tinkamą vidaus valdymo ir kontrolės sistemų sukūrimą ir veikimą, taip pat už lėšų ir jų delegacijose vykdomos veiklos valdymą, ir turėtų du kartus per metus pateikti atitinkamas ataskaitas.8.  Siekiant įgyvendinti patikimo finansų valdymo principą, kaip Komisijos perįgalioti leidimus duodantys pareigūnai veikiantys Sąjungos delegacijų vadovai turėtų taikyti Komisijos taisykles, o jų pareigos, įsipareigojimai ir atsakomybė turėtų būti tokie, kaip bet kurio kito Komisijos perįgalioto leidimus duodančio pareigūno. Todėl, jei reikia, jie turėtų laikyti Komisiją savo institucija.9.  Komisija lieka atsakinga už visą biudžeto įvykdymo patvirtinimo procedūrą, kiek tai susiję su EIVT įvykdyto biudžeto Komisijos skirsniu. Tam, kad Komisija galėtų vykdyti savo įpareigojimus, Sąjungos delegacijų vadovai turėtų teikti būtiną informaciją. Sąjungos vyriausiasis įgaliotinis užsienio reikalams ir saugumo politikai turėtų palengvinti Sąjungos delegacijų ir Komisijos padalinių bendradarbiavimą.10.  Komisijos apskaitos pareigūnas lieka atsakingas už visą biudžeto Komisijos skirsnį, įskaitant apskaitos veiklą, susijusią su Sąjungos delegacijų vadovams patikėtais asignavimais. Todėl svarbu aiškiai nurodyti, kad EIVT apskaitos pareigūnas turėtų būti atsakingas tik už biudžeto EIVT skirsnį, kad atsakomybės sritys nesutaptų.11.  Siekiant užtikrinti nuoseklumą ir vienodą požiūrį į perįgaliotus leidimus duodančius pareigūnus, kurie yra EIVT darbuotojai ir tuos, kurie yra Komisijos darbuotojai, taip pat tinkamą Komisijos informaciją, speciali Komisijos finansinių netikslumų komisija taip pat turėtų būti atsakinga už EIVT netikslumų tvarkymą, kai Komisija perduoda vykdymo įgaliojimus Sąjungos delegacijų vadovams. Vis dėlto siekdama išsaugoti atsakomybės už finansų valdymą ir drausminių priemonių ryšį Komisija turėtų turėti teisę prašyti Sąjungos vyriausiojo įgaliotinio užsienio reikalams ir saugumo politikai pradėti procesą, jeigu finansinių netikslumų komisija nustatytų netikslumų, susijusių su Komisijos Sąjungos delegacijų vadovams patikėtomis kompetencijos sritimis. Tokiu atveju atsižvelgdamas į Tarnybos nuostatus vyriausiasis įgaliotinis turėtų imtis tinkamų veiksmų.12.  Tam, kad būtų užtikrintas finansų kontrolės nuoseklumas, veiksmingumas ir ekonominis efektyvumas, Komisijos vidaus auditorius turėtų veikti kaip EIVT vidaus auditorius, kiek tai susiję su biudžeto Komisijos ir EIVT skirsnių įvykdymu.13.  Todėl reikėtų atitinkamai iš dalies pakeisti Reglamentą (EB, Euratomas) Nr. 1605/2002,PRIĖMĖ ŠĮ REGLAMENTĄ:1 straipsnisReglamentas (EB, Euratomas) Nr. 1605/2002 iš dalies keičiamas taip:(1) 1 straipsnio 2 dalies pirmoje pastraipoje prieš „Ekonomikos ir socialinių reikalų komitetas“ įterpiami žodžiai „Europos išorės veiksmų tarnyba“.(2) 28 straipsnio 1 dalies pirma pastraipa pakeičiama taip:„Kartu su bet kuriuo pasiūlymu arba iniciatyva, kuriuos Komisija, Sąjungos vyriausiasis įgaliotinis užsienio reikalams ir saugumo politikai arba valstybė narė teikia teisėkūros institucijai ir kurie gali turėti įtakos biudžetui, įskaitant etatų skaičiaus pasikeitimus, turi būti pateikiama finansinė ataskaita ir įvertinimas, numatytas šio reglamento 27 straipsnio 4 dalyje.“(3) 30 straipsnio 3 dalies pirma pastraipa pakeičiama taip:„Komisija tinkamu būdu teikia informaciją apie jos valdomo biudžeto lėšų gavėjus, kai biudžetas įgyvendinamas centralizuotai pagal 53 a straipsnį, ir informaciją apie subjektų, kuriems biudžeto vykdymo uždaviniai patikimi taikant kitus valdymo būdus, teikiamų lėšų gavėjus.“(4) 31 straipsnio pirmoje dalyje prieš „Ekonomikos ir socialinių reikalų komitetas“ įtraukiami žodžiai „Europos išorės veiksmų tarnyba“.(5) 50 straipsnio pirma dalis papildoma šiuo sakiniu:„Tačiau su Komisija galima sutarti dėl išsamių taisyklių, siekiant palengvinti į biudžeto EIVT ir Tarybos skirsnius įtrauktų Sąjungos delegacijų veiklos asignavimų vykdymą.“(6) 51 straipsnis papildomas šiomis pastraipomis:„Tačiau Komisija gali perduoti su savo skirsnio asignavimais susijusius biudžeto vykdymo įgaliojimus Sąjungos delegacijų vadovams. Kai Sąjungos delegacijų vadovai veikia kaip Komisijos perįgalioti leidimus duodantys pareigūnai, jie taiko Komisijos biudžeto vykdymo taisykles, o jų pareigos, įsipareigojimai ir atskaitomybė yra tokie, kaip bet kurio kito Komisijos perįgalioto leidimus duodančio pareigūno.Šio straipsnio antrosios dalies reikmėms Sąjungos vyriausiasis įgaliotinis užsienio reikalams ir saugumo politikai imasi priemonių Sąjungos delegacijų ir Komisijos padalinių bendradarbiavimui palengvinti.(7) 53 a straipsnis pakeičiamas taip:„53a straipsnisKai Komisija vykdo biudžetą centralizuotai, vykdymo uždavinius tiesiogiai atlieka jos padaliniai arba Sąjungos delegacijos pagal 51 straipsnio antrą pastraipą arba netiesiogiai pagal 54–57 straipsnius.“(8) 59 straipsnis papildomas 5 dalimi:„5. Kai Sąjungos delegacijų vadovai veikia kaip perįgalioti leidimus duodantys pareigūnai pagal 51 straipsnio antrą pastraipą, kai tai reikalinga, atsižvelgiant į jų, kaip leidimus duodančių pareigūnų, pareigas, Komisiją jie laiko savo institucija.“(9) 2 skirsnis papildomas šiuo 60a straipsniu:„1. Kai Sąjungos delegacijų vadovai veikia kaip perįgalioti leidimus duodantys pareigūnai pagal 51 straipsnio 2 dalį, jie glaudžiai bendradarbiauja su Komisija, kad tinkamai įgyvendintų lėšas, pirmiausia siekdami užtikrinti finansinių operacijų teisėtumą ir tvarkingumą, taip pat tai, kad valdant lėšas būtų laikomasi gero finansų valdymo principo ir veiksmingai saugomi Sąjungos finansiniai interesai.Todėl jie imasi būtinų priemonių, kad išvengtų bet kokios padėties, kuriai esant galėtų iškilti grėsmė Komisijos atsakomybei už jiems patikėtą biudžeto vykdymą, ir bet kokio interesų arba prioritetų konflikto, turinčio įtakos jiems patikėtų finansų valdymo uždavinių vykdymui.Jeigu susidaro padėtis arba iškyla konfliktas, nurodyti antroje pastraipoje, Sąjungos delegacijų vadovai nedelsdami apie tai praneša atsakingam Komisijos departamentui ir Sąjungos vyriausiajam įgaliotiniui užsienio reikalams ir saugumo politikai.2. Jeigu Sąjungos delegacijos vadovas atsiduria 60 straipsnio 6 dalyje nurodytoje padėtyje, jis kreipiasi į specializuotą finansinių netikslumų komisiją, sudarytą pagal 66 straipsnio 4 dalį. Sąjungos interesams galinčios pakenkti neteisėtos veiklos, sukčiavimo ar korupcijos atveju jis praneša institucijoms ir organizacijoms, nurodytoms taikytiname teisės akte.3. Pagal 51 straipsnio antrą pastraipą kaip perįgalioti leidimus duodantys pareigūnai veikiantys Sąjungos delegacijų vadovai du kartus per metus teikia ataskaitas savo įgaliotam leidimus duodančiam pareigūnui, kad pastarasis galėtų įtraukti jų ataskaitas į 60 straipsnio 7 dalyje nurodytą savo metinės veiklos ataskaitą. Toje Sąjungos delegacijų vadovų du kartus per metus teikiamoje ataskaitoje nurodoma informacija apie jų delegacijų vidaus valdymo ir kontrolės sistemų veiksmingumą ir efektyvumą, taip pat apie jiems patikėtos veiklos vykdymą.4. Pagal 51 straipsnio antrą pastraipą kaip perįgalioti leidimus duodantys pareigūnai veikiantys Sąjungos delegacijų vadovai atsako į bet kokį Komisijos įgalioto leidimus duodančio pareigūno prašymą.(10) 61 straipsnio 1 dalis papildoma šia pastraipa:„EIVT apskaitos pareigūnas atsakingas tik už EIVT vykdomo biudžeto EIVT skirsnį.(11) 66 straipsnis iš dalies keičiamas taip:a) įterpiama 3a dalis:„3a. Sąjungos delegacijų vadovų perįgaliojimo atveju įgaliotas leidimus duodantis pareigūnas yra atsakingas už vidaus valdymo ir kontrolės sistemų nustatymą, taip pat jų veiksmingumą ir efektyvumą. Sąjungos delegacijų vadovai atsakingi už tų sistemų tinkamą sukūrimą ir veikimą, atsižvelgiant į įgalioto leidimus duodančio pareigūno nurodymus, taip pat už lėšų ir Sąjungos delegacijose vykdomos veiklos, už kurias jie atsakingi, valdymą.Sąjungos delegacijų vadovai teikia ataskaitas apie savo atsakomybės sritis pagal šios dalies pirmąją pastraipą, atsižvelgdami į 60a straipsnio 3 dalį.Kasmet Sąjungos delegacijų vadovai Komisijos įgaliotam leidimus duodančiam pareigūnui pateikia patikinimo pareiškimą dėl savo delegacijų vidaus valdymo ir kontrolės sistemų, kad leidimus duodantis pareigūnas galėtų parengti savo patikinimo pareiškimą.“(b) įterpiama ši 5 dalis:„5. Kai pagal 51 straipsnio antrą pastraipą Sąjungos delegacijų vadovai veikia kaip perįgalioti leidimus duodantys pareigūnai, pagal šio straipsnio 4 dalį Komisijos sudaryta specializuota finansinių netikslumų komisija kompetentinga toje dalyje nurodytais atvejais.Jei finansinių netikslumų komisija nustato sistemos problemų, ji nusiunčia ataskaitą su rekomendacijomis leidimus duodančiam pareigūnui, Sąjungos vyriausiajam įgaliotiniui užsienio reikalams ir saugumo politikai ir Komisijos įgaliotam leidimus duodančiam pareigūnui, jeigu pastarasis nėra proceso dalyvis, taip pat vidaus auditoriui.Remdamasi finansinių netikslumų komisijos nuomone Komisija gali paprašyti Sąjungos vyriausiojo įgaliotinio užsienio reikalams ir saugumo politikai, kad jis, kaip skiriančioji institucija, inicijuotų procesą dėl perįgaliotų leidimus duodančių pareigūnų nubaudimo administracine priemone arba dėl kompensacijos sumokėjimo, jeigu netikslumai susiję su jiems perduotais Komisijos įgaliojimais. Tokiu atveju atsižvelgdamas į Tarnybos nuostatus vyriausiasis įgaliotinis imasi tinkamų veiksmų.“(12) 85 straipsnis papildomas šiomis pastraipomis:„EIVT vidaus audito reikmėms pagal 51 straipsnio antrą pastraipą kaip perįgalioti leidimus duodantys pareigūnai veikiantiems Sąjungos delegacijų vadovams pavestą finansų valdymą tikrina Komisijos vidaus auditorius.Nuoseklumo, veiksmingumo ir ekonominio efektyvumo reikmėms Komisijos vidaus auditorius veikia ir kaip EIVT vidaus auditorius, kiek tai susiję su biudžeto EIVT skirsnio vykdymu.“(13) 163 straipsnio pirmas sakinys pakeičiamas taip:„Šioje antraštinėje dalyje nurodytą veiklą gali vykdyti Komisija centralizuotai pagal 53 a straipsnį, finansavimą gaunanti trečioji šalis arba šalys decentralizuotai pagal pasidalijamąjį valdymą, arba ji gali būti vykdoma kartu su tarptautinėmis organizacijomis pagal atitinkamas 53–57 straipsnių nuostatas.“(14) 165 straipsnio pirmas sakinys pakeičiamas taip:„Finansavimą gaunančių trečiųjų šalių arba tarptautinių organizacijų vykdomai įgyvendinimo veiklai taikoma analitinė Komisijos priežiūra pagal 53 a straipsnį.“(15) 185 straipsnio 3 dalis pakeičiama taip:„3. Komisijos vidaus auditorius šio straipsnio 1 dalyje nurodytoms įstaigoms turi tuos pačius įgaliojimus kaip ir Komisijos departamentams arba Sąjungos delegacijoms.“2 straipsnisŠis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje […]Europos Parlamento vardu Tarybos varduPirmininkas Pirmininkas […] […] [1] OL C [...], [...], p. [...].[2] OL L 248, 2002 9 16, p. 1.